চতুর্থী থেকে দশমী, কেমন থাকবে আবহাওয়া? জানুন বড় আপডেট

ওয়েব ডেস্ক: এক রাতের বৃষ্টিতে কার্যত বিপর্যস্ত হয়ে পড়েছিল কলকাতা (Kolkata Water Logging)। দক্ষিণবঙ্গ জুড়ে বেশ কয়েকটি জেলায় বিক্ষিপ্তভাবে বৃষ্টিও (Heavy Rainfall) হয়েছে। এদিকে পুজোর মুখে এখনও জলজট, বিদ্যুৎ বিচ্ছিন্নতা ও যানজটের ধাক্কা সামলাচ্ছে শহর কলকাতা। এমন পরিস্থিতিতেই ফের বড় আবহাওয়ার পূর্বাভাস (Weather Forecast) দিয়েছে আলিপুর আবহাওয়া দফতর।

আবহাওয়ার সর্বশেষ আপডেট (Durga Puja Weather) অনুযায়ী, আগামী বৃহস্পতিবার বঙ্গোপসাগরে নতুন নিম্নচাপ তৈরি হওয়ার আশঙ্কা রয়েছে। এর জেরে শুক্রবার থেকে দক্ষিণবঙ্গে বৃষ্টির দাপট বাড়বে। শনিবার অর্থাৎ পঞ্চমী থেকে শুরু হয়ে পুজোর একাধিক দিনে বৃষ্টির সম্ভাবনা জারি থাকবে। এমনকি, মৎস্যজীবীদেরও আগামী ২৭ সেপ্টেম্বর পর্যন্ত সমুদ্রে যেতে নিষেধ করা হয়েছে।

আরও পড়ুন: দেবীদুর্গা ‘দশভুজা’ নন, ‘দ্বিভুজা’ মঙ্গলচন্ডী বা অভয়া রূপে পূজিত হন

চতুর্থী থেকে বিজয়া দশমী পর্যন্ত কেমন থাকবে আবহাওয়া থাকবে?

চতুর্থী (শুক্রবার)

বজ্রবিদ্যুৎ-সহ হালকা থেকে মাঝারি বৃষ্টি হতে পারে দক্ষিণবঙ্গের একাধিক জেলায়। এদিন বৃষ্টি কিছুটা বাড়তে পারে।

পঞ্চমী (শনিবার)

ঝাড়গ্রাম, পূর্ব মেদিনীপুর, পশ্চিম মেদিনীপুর, হাওড়া এবং দক্ষিণ ২৪ পরগনায় ভারী বৃষ্টির আশঙ্কা রয়েছে। বাকি জেলাগুলিতে বজ্রবিদ্যুৎ-সহ বিক্ষিপ্ত বৃষ্টি হতে পারে। ঘণ্টায় ৩০-৪০ কিমি বেগে ঝোড়ো হাওয়া বইতে পারে কিছু জেলায়।

মহাষষ্ঠী (রবিবার)

দক্ষিণবঙ্গের প্রায় সব জেলায় হালকা থেকে মাঝারি বৃষ্টির পূর্বাভাস রয়েছে এদিন। বর্ষণের জেরে দিনভর উৎসবে ভাটা পড়তে পারে।

মহাসপ্তমী (সোমবার)

ষষ্ঠীর মতোই হালকা থেকে মাঝারি বৃষ্টি। আকাশ মেঘলা থাকবে। তবে এদিন বড় কোনও বিপর্যয়ের আশঙ্কা নেই।

মহাষ্টমী (মঙ্গলবার)

দক্ষিণবঙ্গের বিভিন্ন জেলায় বিক্ষিপ্তভাবে বজ্রবিদ্যুৎ-সহ বৃষ্টি হতে পারে। বৃষ্টির তীব্রতা কিছুটা বাড়তে পারে এদিন।

মহানবমী (বুধবার)

একাধিক জেলায় ভারী বৃষ্টির সম্ভাবনা রয়েছে এদিনও। উৎসবের শেষ পর্বে বৃষ্টির প্রভাব বেশি হতে পারে বলে পূর্বাভাস দিয়েছে হাওয়া অফিস।

বিজয়া দশমী (বৃহস্পতিবার)

এদিন দক্ষিণবঙ্গের প্রায় সব জেলায় বৃষ্টির সম্ভাবনা রয়েছে। অনেক জায়গায় মাঝারি থেকে ভারী বৃষ্টি হতে পারে। পুজোর শেষ দিনে বিদায়ের আবহ ম্লান করতে পারে এই বৃষ্টি।

দেখুন আরও খবর:

The post চতুর্থী থেকে দশমী, কেমন থাকবে আবহাওয়া? জানুন বড় আপডেট first appeared on KolkataTV.

The post চতুর্থী থেকে দশমী, কেমন থাকবে আবহাওয়া? জানুন বড় আপডেট appeared first on KolkataTV.